Lapsipornosta epäilty Karttunen tekee taidetta eettisiä rajoja hipoen - HS.fi - Kulttuuri
Lapsipornosta epäilty Karttunen tekee taidetta eettisiä rajoja hipoen
Poliisi takavarikoi perjantaina taiteilija Ulla Karttusen aineistoa.
"Ulla Karttunen hipaisee taiteessaan jotakin sellaista, jolta luterilainen suomalainen yhtenäiskulttuuri on sulkenut jo aikoja sitten silmänsä. Nyt vaikuttaa siltä, että hän tekee sen myös eettisiä rajoja hipoen", kuvataidekriitikko Marja-Terttu Kivirinta kirjoittaa Ulla Karttusen näyttelystä Ekstaattisia naisia.
Karttusen näyttely Kluuvin galleriassa sisältää muun muassa hänen digitaalisesti käsittelemiään kuvia vanhan kristillisen taiteen naismystikoista ja -pyhimyksistä. Pyhä ekstaattinen haltioituminen limittyy kuvissa erotiikkaan ja aistillisiin tuntemuksiin.
Kivirinta kävi näyttelyssä sen jälkeen, kun poliisi oli takavarikoinut Neitsythuorakirkko-teoksen aineiston. Hävitetystä teoksesta oli jäljellä vain materiaalikasa, johon taiteilija oli lisännyt tilanteesta informoivan tekstin.
"Tiedän, että aineistoon kuuluu netistä imuroituja "suoria otteita todellisuudesta", siis oikeaa netin lapsipornokuvastoa. Vaikka kuvasto on rikollista, sitä voi kenenkään puuttumatta vapaasti levittää ja katsella internetissä", Kivirinta kirjoittaa.
"Aika harva haluaa kai nähdä kyseistä aineistoa taiteelle pyhitetyssä galleriassa. Mutta todellisuus on usein karumpaa kuin "taide"."
Lue koko arvio tiistain kulttuurisivuilla.
Taiteilija Karttunen: "Internetin kuvat inhottavat"
Poliisi takavarikoi teoksen galleriasta